Kiøbenhavns Postrytter, 1793-02-25
En fredelig Republik, som ikke fornærmer Nogen, som ikke forlanger at udviide sig paa andres Bekostning, som i alle Europas Uroligheder har viist den største Forsigtighed, bliver med eet truet af den ødelæggende Strøm, der har oversvømmet saamange Lande i dens Naboelav. – Hvad er nu herved at giøre, Blot dette: at vi først sætte vor Liid til vore Fædres Gud, som af Lidet har gjort denne Republik stor, og dernæst, at vi med Tapperhed, Standhaftighed og et roeligt Overlæg brugede Forsvarsmidler, som Staten og dette Lands Magt giver os i Hænder. "Endnu for ganske nyelig have vore Bundsforvandte paa nye høytideligen erklæret, at ansee en Arvestatholders, General Capitains og Admirals Værdigheder for en væsentlig Deel af denne Stats Constitution og Regieringsform; de have garanteret hinanden dette, og forbundet sig til ikke at taale, at der nogensteds i nogen af Republikens Provindser nogensinde afviges fra denne for Statens Rolighed og Sikkerhed saa uundværlige Grundlov Det er nu Tiden, at vise denne Garantie med Kraft, og Eftertryk. Det franske Convent erklærer Hs. Høyhed Statholderen Krig, som om han var den constitutionsmæssige Souverain; den franske Nations Regentes Skrivter og Taler ere fulde af den indbildte Nødvendighed, at vor Constitution maa reformeres, og at ingen Statholder, som de ansee for Souverain, maa taales i Staten; de søge derved at giøre Skilsmisse imellem det Nederlandske Folk, der, som bekiendt, ey under den monarkiske Regiering, og Statholderen, ja de søge derved at udsaae deres til alle Tider fordærvelige Tvedragtssæd i Landet, for desto beqvemmere at kunne overfalde og udplyndre det. Forholder dette sig nu saaledes og derom er der desværre ingen Tvivl – saa lader os fra dette Øyeblik, som een Mand, værge om Constitutionen. Opfordrer alle Landets Jndvaanere, som det maa være vigtigt at beholde deres Gudsdyrkelse og deres borgerlige Friheder uforstyrrede, til at forsvare dem selv og deres Eiendomme imod uretmæssig Vold og Overfald. Jngen, hans Tænkemaade maa forresten være hvordan den vil, forestille sig, at han, mere end enhver anden, skulde blive befriet for den almindelige Ødelæggelse, Plyndring og Myrden, der vil blive følgen af Regieringens Omstyrtelse i et Land. Unægteligen gives der Folk i denne Republik, som, forførte ved Misbrugen af Frihedens skiønne Navn og Liighedens indtagende billede, ansee et saadant chimeriske System for noget Ønskeligt. Men vilde disse Forblindede blot kaste deres Øyne paa de Nationer, som have forgabet sig i denne indbildte Fuldkommenheds Tilstand, vilde de undersøge, om disse Nationer siden ere blevne klogere, dydigere og sædeligere; om Nationalvelstanden derved har tiltaget; om den indvortes Roe og Sikkerhed er blevet befæstet – denne Undersøgelse vilde vist ikke falde ud efter Ønske. De vilde da udentvivl indsee, at denne Republik under dens Regieringsforfatning har i saamange Aar nydt Held og Velstand, og at denne Forfatning altsaa fuldkommen fortiener at haandhæves og beskyttes. "Vi slutte med den Formaning, og det ved alt hvad Ære, Pligt og Jnteresse fordrer af enhver Nederlænder, at der anvendes alle muelige Midler til eftertrykkeligt Forsvar, saasnart Staten fiendtligen overfaldes, og tillige, at der føies de alvorligste Anstalter til, at den indvortes Rolighed ikke ved Fiendtlighedernes Udbrud bliver forstyrret. Naar dette er skeet, saa kunne vi ved GudsVelsignelse haabe, at vore Forsvarsmidler ved vore troe Bundsforvandtes Hielp ville blive i Stand til at afværge ethvert uretfærdigt Anfald &c.